Vanilla tahitensis
__БЕЗКН__ 

-{Vanilla tahitensis}- или тахићанска ванила врста је рода -{Vanilla}- из породице орхидеја (-{Orchidaceae}-). Биномијалну номенклатуру ове врсте први је урадио ботаничар Џон Вилијам Мур 1933. године, након што их је пронашао на једном од Друштвених острва у Француској Полинезији.

Опис таксона 
Тахићанска ванила је врежаста епифитна врста из породице Ваниле. Полиплоидна је врста и представља природни хибридни облик између врста -{Vanilla planifolia}- и -{Vanilla odorata}-. Претпоставке су да је до укрштања ове две врсте дошло сасвим случајно у периоду између 1350. и 1500. године у америчким тропима. Врста је касније пренесена на Мадагаскар, а потом 1848. на Тахити.

Тахићанска ванила расте попут лозе уз дрво домаћина, уз које се пење цик-цак линијом. Листови су доста уски и елипсасти. Биљка цвета треће године након садње, цветови су жути са нијансама зелене боје и јављају се у гроздовима. Отворени су током тек једног дана и у то време обавља се опрашивање биљке (оно се код планташке производње обавља вештачким путем). Из цвета се током наредних девет месеци развије махунасти плод који се беру ручно када постану црвенкасти. Плодови се након тога суше током наредна три месеца, а потом се наставља њихова даљња индустријска обрада. 

У поређењу са равнолисном зачинском ванилом, тахићанска ванила има краће, али дебље плодове са нешто интензивнијом аромом, али и мањим концентрацијама ванилина.

Хемијски састав плода 
Најважнија хемијска једињења која се екстракују из плодова су ванилин (4-хидрокси-3-метоксибензалдехид), ванилинска киселина, 4-хидроксибензалдехид и 4-хидроксибензојева киселина.

Види још 
 Ванила
 Ванилин
 -{Vanilla}-

Референце

Спољашње везе 

 -{Бернардино де Саагун, Куприенко С.А. Общая история о делах Новой Испании. Книги X-XI: Познания астеков в медицине и ботанике / Ред. и пер. С. А. Куприенко.. — К.: Видавець Купрієнко С.А., 2013. — 218 с. — (Месоамерика. Источники. История. Человек). — .}-
  -{World Checklist of Vanilla at Kew}-
 

Orchidaceae
Флора Северне Америке
Флора Јужне Америке
Флора Океаније